《北上经青齐间郡邑残破触目怆心漫成四首 其一》
明代·谢宗鍹

乱后从于役，劳歌慰远程。废墟无客过，荒垄少人耕。

白骨横秋野，黄蒿没古城。停鞭增怆恻，我马亦悲鸣。

作者简介：谢宗鍹（？ — 一六五〇），字儒美，号莱屿。澄海人。明思宗崇祯十二年（一六三九）解元。官建昌府通判。明亡，无意仕进，闭户读书，终于家，友人私谥贞穆先生。有《观古堂集》、《遁斋集》、《禦冷斋诗集》。清康熙《潮州府志》卷九上、清乾隆修《潮州府志》卷二九有传。